Source: https://vstupenky.maxiticket.cz/vseobecne-obchodni-podminky
Timestamp: 2019-09-23 13:28:05+00:00
Document Index: 5764747

Matched Legal Cases: ['§ 15', '§ 10', '§ 11', '§ 28', '§ 4', '§ 8', '§ 28', '§ 29', '§ 19', '§ 22']

Všeobecné obchodní podmínky | MaxiTicket
Všeobecné obchodné podmienky upravujú právne vzťahy medzi majiteľom zakúpenej vstupenky na strane jednej a spoločnosťou IFNE Software, s.r.o., so sídlom: Chorvátska 113/191, 900 81 Šenkvice, IČO: 35 868 813, zapísaná v obchodnom registri Okresného súdu Bratislava I, oddiel Sro, vložka č. 29968/B (ďalej len „IFNE“) na strane druhej (ďalej len „VOP“).
1.1 IFNE je prevádzkovateľom graficky orientovaného sieťového riešenia MaxiTicket na predaj vstupeniek a správu štadiónov, kultúrnych centier, alebo podujatí na Slovensku a v krajinách Európy (ďalej len „MaxiTicket“).
1.2 IFNE je oprávnené na základe dohody so zmluvnými partnermi (ďalej len „usporiadateľ“) využívajúcimi systém MaxiTicket na správu svojich podujatí, na tieto podujatia zaradené v systéme MaxiTicket zabezpečovať predaj vstupeniek prostredníctvom systému MaxiTicket konečným záujemcom (návštevníkom), a to v mene usporiadateľa a na jeho účet.
1.4 Podujatie je verejné predstavenie, podujatie, koncert alebo spoločenská akcia kultúrneho alebo športového charakteru, na ktoré sa predávajú vstupenky prostredníctvom systému MaxiTicket. Podujatia organizuje a usporadúva usporiadateľ (ďalej len „podujatie“).
Vstupenka obsahuje: názov, dátum, čas začiatku a miesto konania podujatia, presný popis miesta sedenia ak je toto určené, cenu vstupenky, čiarový kód, alebo QR kód s unikátnym číslom vstupenky, identifikáciu usporiadateľa podujatia a prípadný ochranný prvok ak je tento súčasťou vstupenky.
1.6 Majiteľ vstupenky je osoba, ktorá si zakúpila Vstupenku prostredníctvom systému MaxiTicket, cez internetovú stránku www.maxiticket.cz, internetovú stránku Usporiadateľa alebo cez partnerské webové stránky, alebo v predajni usporiadateľa.
1.7.3. ticket2mobile s 2D čiarovým kódom uložená v mobilnom telefóne (ďalej ako „ticket2mobile“) je elektronická vstupenka ulžená v mobinom telefóne alebo tablete majiteľa vstupenky.
2.1 IFNE na základe Zmluvy o spolupráci pri predaji vstupeniek uzatvorenej s usporiadateľom zabezpečuje ako sprostredkovateľ predaj vstupeniek na podujatia v prospech usporiadateľa, a zároveň v mene usporiadateľa prijíma od záujemcov finančné prostriedky zodpovedajúce kúpnej cene vstupeniek. Uhradením ceny vstupenky prostredníctvom internetovej stránky www.maxiticket.cz­ vstupuje majiteľ vstupenky do právneho vzťahu priamo s konkrétnym usporiadateľom vybraného podujatia.
2.2 IFNE nezodpovedá za konanie, zmenu či zrušenie podujatia. Právny vzťah medzi usporiadateľom podujatia a majiteľom vstupenky upravujú platné obchodné podmienky daného podujatia, prípadne pokyny usporiadateľa.
2.3 Zodpovednosť za zverejnenie informácie o zmene alebo rušení podujatia má usporiadateľ, ktorý túto skutočnosť uverejnení na jeho internetovej stránke.
3.1 V prípade internetového nákupu je možné konečnú, resp. výslednú cenu vybraných vstupeniek uhradiť platobnou kartou prostredníctvom služby eCard, alebo Cardpay (platba cez virtuálny POS terminál VÚB banky, alebo Tatrabanky). Platbu je možné realizovať platobnou kartou VISA alebo EUROCARD/MASTERCARD, vydanou ktoroukoľvek bankovou inštitúciou.
3.3 Firemná klientela môže platiť bankovým prevodom na základe faktúry.
3.4 Systém MaxiTicket zabezpečuje predaj vstupeniek na podujatia v mene a na účet usporiadateľa podujatia, kúpou vstupenky ste vstúpili do právneho vzťahu - zmluvy na uskutočnenie podujatia - priamo s konkrétnym usporiadateľom vybraného podujatia. V zmysle zákona č. 102/2014 Z.z. o ochrane spotrebiteľa pri predaji tovaru na diaľku alebo mimo prevádzkových priestorov v platnom znení: "Spotrebiteľ nemôže odstúpiť od zmluvy, predmetom ktorej je poskytnutie ubytovacích služieb na iný ako ubytovací účel, preprava tovaru, nájom automobilov, poskytnutie stravovacích služieb alebo poskytnutie služieb súvisiacich s činnosťami v rámci voľného času a podľa ktorej sa predávajúci zaväzuje poskytnúť tieto služby v dohodnutom čase alebo v dohodnutej lehote."
Spoločnosť IFNE nie je oprávnená akceptovať vrátenie už zaplatenej sumy za vstupenku a to ani v prípade žiadosti o vrátenie zaplatenej sumy za nevyužitú vstupenku.
3.5 V prípade zrušenia Podujatia bude majiteľ vstupenky prostredníctvom internetovej stránky www.maxiticket.cz informovaný v sekcii „Zmeny termínov“ o postupe vrátenia vstupného ako aj miest a kontaktov, prostredníctvom ktorých bude vrátenie vstupného prebiehať.
4.2 IFNE a usporiadateľ nenesie zodpovednosť:
4.2.3 za nedodanie objednaných vstupeniek zavinené neúplným, neaktuálnym alebo akokoľvek nesprávnym zadaním poštovej adresy majiteľom vstupenky
4.2.4 za poškodenie a stratu zásielky zavinené poštou, resp. expresnou zásielkovou službou.
6.1 V prípade, ak zakúpená vstupenka obsahuje vady (t.j. sú na nej uvedené chybné údaje alebo niektoré údaje chýbajú, je vystavená na iné ako majiteľom vstupenky objednané podujatie a pod.), je majiteľ vstupenky povinný bez zbytočného odkladu po jej obdržaní tieto vady u spoločnosti IFNE alebo u usporiadateľa reklamovať. Reklamáciu môže vykonať zaslaním e-mailovej správy na adresu support@maxiticket.cz, písomnej reklamácie formou poštovej zásielky na adresu usporiadateľa alebo osobne na predajnom mieste usporiadateľa, na ktorom bola vstupenka zakúpená.
7.1 IFNE a usporiadateľ nenesie nijakú zodpovednosť za stratu, odcudzenie, poškodenie alebo zničenie vstupenky a nie sú ani povinní poskytnúť majiteľom vstupenky náhradnú vstupenku.
8. Súhlas so spracovaním osobných údajov, ochrana dát
8.1. Spoločnosť IFNE Software, s.r.o., ako zmluvný partner jednotlivých Usporiadateľov, v súvislosti s distribúciou Vstupeniek na Usporiadateľmi určené Podujatia priamo alebo prostredníctvom poverených osôb (predajných miest, ktorých zoznam sa nachádza na www.maxiticket.cz) v súlade s ust. § 15 zákona č. 122/2013 Z.z. o ochrane osobných údajov získava a spracúva osobné údaje Majiteľov vstupeniek predovšetkým v rozsahu: meno, priezvisko, pohlavie, adresa (ulica, mesto, PSČ), štát, telefón, mailová adresa, príp. titul, dátum narodenia, číslo OP, a to na účely správy záväzkovo-právnych vzťahov Majiteľov vstupeniek a jednotlivých Usporiadateľov Podujatí v súvislosti s kúpou Vstupeniek na tie-ktoré konkrétne Podujatia a zdokumentovania činnosti jednotlivých Usporiadateľov Podujatí. Spoločnosťou IFNE Software, s.r.o. získané osobné údaje budú sprístupnené na vyššie uvedený účel Usporiadateľovi toho-ktorého konkrétneho Podujatia, v súvislosti s ktorým boli získané. Predávajúci týmto oznamuje kupujúcemu, že zmysle ust. § 10 ods. 3 písm. b) zákona č. 122/2013 Z.z. o ochrane osobných údajov a o zmene a doplnení niektorých zákonov v znení neskorších predpisov predávajúci ako prevádzkovateľ bude v procese uzatvárania kúpnej zmluvy spracúvať osobné údaje kupujúceho bez jeho súhlasu ako dotknutej osoby, keďže spracúvanie osobných údajov kupujúceho bude vykonávané predávajúcim v predzmluvných vzťahoch s kupujúcim a spracúvanie osobných údajov kupujúceho je nevyhnutné na plnenie z kúpnej zmluvy, v ktorej vystupuje kupujúci ako jedna zo zmluvných strán.
8.2. Spoločnosť IFNE Software, s.r.o. na základe § 11 zákona č. 122/2013 Z.z. o ochrane osobných údajov spracúva osobné údaje Majiteľov vstupeniek v rozsahu: mailová adresa na reklamné a marketingové účely (vykonávanie marketingu alebo marketingového prieskumu), a to na základe súhlasu dotknutej osoby, ktorá svoj súhlas so spracúvaním osobných údajov na tento účel prejaví zaškrtnutím príslušného políčka či už pri registrácii, kúpe vstupenky na stránke www.maxiticket.cz, prípadne písomnou formou a podobne. IFNE Software, s.r.o. je oprávnený poskytnuté údaje spracovávať a uchovávať na dohovorený účel po dobu 10 rokov od poskytnutia súhlasu. Tento súhlas môže dotknutá osoba kedykoľvek zrušiť písomnou formou na adrese sídla spoločnosti IFNE Software, s.r.o., Drevárska 23, 902 01 Pezinok alebo na mailovej adrese: support@maxiticket.cz. Súhlas zanikne v lehote do 1 mesiaca od doručenia Žiadosti o zrušení súhlasu so spracovaním osobných údajov na reklamné a marketingové účely.
8.3. Poskytnutie osobných údajov dotknutých osôb je dobrovoľné a bezodplatné. Práva Majiteľa vstupenky podľa ust. § 28 zákona č. 122/2013 Z.z. o ochrane osobných údajov zostávajú zachované.
8.4. Majiteľ vstupenky momentom zakúpenia vstupenky berie na vedomie, že poskytnuté osobné údaje budú spracované s použitím automatizovaných, čiastočne automatizovaných alebo iných ako automatizovaných prostriedkov, a to na stanovený účel a v dohodnutom a nevyhnutnom rozsahu. Spracovaním osobných údajov sa rozumie pre potreby tohto súhlasu výkon akýchkoľvek (na dosiahnutie účelu nevyhnutných) operácií, alebo súboru operácií s poskytnutými osobnými údajmi v zmysle § 4 ods. 3 zákona č.122/2013 Z.z. o ochrane osobných údajov v platnom znení.
Majiteľ vstupenky súhlasí a potvrdzuje, že bol informovaný, že jeho osobné údaje môžu byť v celom rozsahu a za vyššie uvedeným účelom spracované aj prostredníctvom tretích osôb poverených správcom ako sprostredkovateľmi. Konkrétny sprostredkovateľ bude IFNE Software, s.r.o. oznámený formou zverejnenia na svojej webovej stránke www.maxiticket.cz Toto zverejnenie sa považuje za oznámenie v zmysle § 8 ods. 6 zákona č.122/2013 Z.z. o ochrane osobných údajov v platnom znení.
8.5. Majiteľ vstupenky berie na vedomie, že má zaručené všetky práva podľa § 28 a § 29 zákona č.122/2013 Z.z. o ochrane osobných údajov v platnom znení. V prípade, ak IFNE Software, s.r.o. ako prevádzkovateľ alebo sprostredkovateľ uskutočňujú spracovanie osobných údajov, ktoré je v rozpore so zákonom, najmä, pokiaľ sú osobné údaje nesprávne, neúplné, neaktuálne, môže požadovať ich doplnenie, opravu, blokovanie alebo likvidáciu.
8.6. Spoločnosť IFNE Software, s.r.o. sa zaväzuje, že získané osobné údaje v súlade s ust. § 19 zákona č. 122/2013 Z.z. o ochrane osobných údajov bude chrániť pred ich náhodným, ako aj nezákonným poškodením a zničením, náhodnou stratou, zmenou, nedovoleným prístupom a sprístupnením, ako aj pred akýmikoľvek inými neprípustnými formami ich spracúvania.
8.7. Spoločnosť IFNE Software, s.r.o. sa zároveň zaväzuje v súlade s ust. § 22 zákona č. 122/2013 Z.z. o ochrane osobných údajov zachovávať mlčanlivosť o získaných osobných údajoch.
8.9. Budúci majiteľ vstupenky bude pred odoslaním objednávky vyzvaný, aby zaškrtnutím políčka potvrdil, že sa s obchodnými a reklamačnými podmienkami siete IFNE Software, s.r.o. oboznámil, prečítal ich, porozumel ich obsahu a v celom rozsahu s nimi súhlasí.
9.1 IFNE je oprávnená jednostranne meniť alebo doplniť ustanovenia VOP z dôvodov doplnenia chýbajúcich podmienok, alebo zmeny legislatívy Slovenskej republiky. Zmena VOP je účinná dňom zverejnenia nového úplného znenia VOP na internetovej adrese www.maxiticket.cz.
Ing. Radovan Viglaský
IFNE Software, s.r.o., so sídlom: Chorvátska 113/191, 900 81 Šenkvice, IČO: 35 868 813
www.maxiticket.cz
MaxiTicket v4.58.52 | 2805Z prod-om-xbq3 2 | ©2004-2019 IFNE Software s.r.o. | Všechna práva vyhrazena